section_heading: Povijest
paragraph_text: Nakon redovitih općih izbora u svibnju 2012. godine, SPS otkazuje suradnju s Demokratskom strankom i sklapa koaliciju s do tada najvećom oporbenom strankom - Srpskom naprednom strankom Tomislava Nikolića, koji je 20. svibnja izabran za predsjednika Srbije. SNS-u i SPS-u priključio se i URS (Ujedinjeni Regioni Srbije) Mlađana Dinkića, i ove tri stranke 27. srpnja formiraju novu Vladu Srbije, u kojoj je Ivica Dačić premijer.